钦定古今图书集成/明伦汇编/氏族典/第068卷 > 朱长文
## 钦定古今图书集成/明伦汇编/氏族典/第068卷 > 朱长文

按《宋史朱长文传》：“长文字伯原，苏州吴人。年未冠，举
进士乙科，以病足不肯试吏，筑室乐圃坊，著书阅古。
吴人化其贤。长吏至，莫不先造请，谋政所急。士大夫
过者，以不到乐圃为耻，名动京师，公卿荐以自代者
众。元祐中，起教授于乡，召为太学博士，迁秘书省正
字。元符初，卒。哲宗知其清，赙绢百疋，有文三百卷。”